Montserrat Caballé
<s>Montserrat Caballé (punim imenom Maria de Montserrat Viviana Concepció Caballé i Folch; Barcelona, 12. travnja 1933. — Barcelona, 6. listopada 2018.) bila je katalonska operna pjevačica.</s><s>Proslavila se ulogama u operama Rossinija, Bellinija i Donizettija.</s>

<s>Životopis 
Montserrat Caballé rođena je u Barceloni, gdje se školovala na Conservatori Superior de Música del Liceu usavršavajući tehniku bel canta (lijepog pjevanja) pod mentorstvom Eugenia Kemmenyja.</s><s>Godine 1956. pridružuje se operi u Baselu, gdje je godinu dana poslije debitirala ulogom Mimi u Puccinievoj operi La Bohème.</s><s>U sezoni 1960./1961. bila je angažirana u operi u Bremenu, gdje proširuje svoj repertoar.</s><s>Vratila se u Barcelonu 1962. godine, gdje je prvi put nastupila u Gran Teatre del Liceu u Arabelli Richarda Straussa.</s>

<s>Karijera</s>

<s>Uspon njene karijere započinje 1965. kada je u njujorškom Carnegie Hallu zamijenila privremeno spriječenu Marilyn Horne u Donizettijevoj operi Lucrezia Borgia: za taj ju je nastup oduševljena publika nagradila 25-minutnim ovacijama.</s>

<s>Nakon tog neočekivanog uspjeha, uslijedili su mnogobrojni nastupi na najpoznatijim svjetskim opernim pozornicama, primjerice operi Metropolitan, Veronskoj areni, milanskoj Scali, Covent Gardenu i moskovskom Boljšoj teatru.</s>

<s>U rujnu 1974. zbog zdravstvenih problema i operacije benignog tumora u abdomenu, nakratko je prekinula karijeru, ali se već 1975. vratila nastupom u Bellinijevoj Normi.</s>

<s>1988. u duetu s Freddiem Mercuryjem snimila je hit Barcelona, koji se iste godine našao i na istoimenom albumu grupe Queen.</s><s>Ta je pjesma 1992. postala i službenom himnom ljetnih Olimpijskih igara u Barceloni, a Montserrat Caballé učinila popularnom i među publikom koja ne posjećuje kazalište.</s>

<s>Danas je intenzivno angažirana kao UNESCO-ova ambasadorica dobre volje, a u Barceloni je utemeljila i zakladu za pomoć djeci.</s><s>Udala se 1964. za tenora Bernabéa Martíja, s kojim ima kćer Monserrat Martí, koja je također sopranistica.</s>

<s>Godine 1966. je u Španjolskoj proglašena Damom Kraljevskog reda Izabele Katoličke.</s><s>U Njemačkoj je 2003. godine odlikovana Saveznim križem za osobite zasluge (njem.</s><s>Bundesverdienstkreuz)  Nositeljica je i brojnih drugih visokih državnih odlikovanja, stručnih priznanja i nagrada.</s>

<s>Izvori</s>

<s>Vanjske veze</s>

<s>Službene mrežne stranice Montserrat Caballé 
 Diskografija Montserrat Caballé 
 YouTube – recital Montserrat Caballé, Palau de la Música Catalana (Barcelona, 1988.) 
 YuoTube - izvedba pjesme Barcelona (2012.): Freddie Mercury i Montserrat Caballé</s>

<s>Španske operske pjevačice
Katalonski pjevači
Soprani
Dobitnici i dobitnice Grammy Award
Biografije, Barcelona</s>

